סמי בר לב

שמואל (סמי) בר לב (מחלב) (נולד ב-1942) הוא איש ציבור שכיהן כראש מועצת קצרין מ-1980 עד 2013.

ביוגרפיה
בר לב נולד בבגדאד ועלה לישראל בילדותו. ב-1968 היה מראשוני המתיישבים הישראלים בגולן והתגורר בעיר קוניטרה, עד למסירתה לסורים לאחר מלחמת יום הכיפורים. בר לב נמנה עם מקימי קצרין והתגורר בה מיום הקמתה. כיהן כראש מועצת קצרין החל מ-1980 ועד 2013, וכן כיו"ר הרשות לפיתוח הגליל. ב-1981 התמודד בבחירות לכנסת העשירית ברשימת מפלגת התחיה.

ביום ירושלים ה'תשס"ח הוענק לבר לב פרס מוסקוביץ' לציונות. בנימוקי ועדת הפרס נאמר כי הפרס הוענק לו "על חלקו המרכזי בהקמת ההתיישבות בגולן ובשגשוגה במשך 40 שנה; על הגשמת חזונו להקמת העיר קצרין; על היותו מופת של מנהיגות קהילתית ומוניציפלית ושל עשייה ציונית וחלוצית".

לקראת הבחירות לרשויות המקומיות (2018), שובץ במקום העשירי והאחרון הסמלי ברשימת "קצרין תנצח" בראשות ויקי בדריאן.

קישורים חיצוניים
 יערה רותם, מה השגנו ולאן רוצים להגיע - ראיון חג עם סמי בר לב, "שישי בגולן", 16 באפריל 2008
 עדי חשמונאי, היעד המרכזי: בית ספר לרפואה ואוניברסיטה, ראיון עם סמי בר לב
 סמי ברלב, באתר פרס מוסקוביץ'
 
 

זוכי פרס מוסקוביץ' לציונות
ראשי מועצת קצרין
ישראלים ילידי עיראק
פעילי מפלגת התחיה
ישראלים שנולדו ב-1942